Legal Document

Category: 1366

Text:
27. ΑΠΟΦΑΣΗ ΥΠΟΥΡΓΟΥ ΕΡΓΑΣΙΑΣ ΚΑΙ  ΚΟΙΝΩΝΙΚΩΝ ΑΣΦΑΛΙΣΕΩΝ Αριθ. 103/679 της 22 Μαΐου / 17 Ιουν. 1996 (ΦΕΚ Β΄  456) Αύξηση για το έτος 1996 των καταβαλλομένων συντάξεων του Ταμείου Πρόνοιας και Επικουρικής Ασφάλισης Προσωπικού Ιπποδρομιών. Αυξάνονται:α)Κατά ποσοστό 2,1% από1.1.96. Ο υπολογισμός του ποσοστού αυτού θα γίνει στα ποσά των συντάξεων, όπως αυτά είχαν διαμορφωθεί στις 31.12.95 και θα χορηγηθεί για το τμήμα σύνταξης από1 έως 250.000 δρχ.. β)Ομοίως από 1.1.96 κατά ποσοστό 3,5% για το τμήμα της σύνταξης από 1 μέχρι 100.000 δρχ., κατά ποσοστό 3% για το τμήμα της σύνταξης από 100.001 μέχρι 130.000 δρχ. και κατά ποσοστό 2,5% για το τμήμα της σύνταξης από 130.001 μέχρι 270.000 δρχ. Ο υπολογισμός του ποσοστού αυτού θα γίνει επί των ποσών των συντάξεων, όπως αυτά θα διαμορφωθούν κατόπιν της χορήγησης της ανωτέρω στην περίπτωση α΄ αύξησης. γ)Από 1.7.96 κατά ποσοστό 3,5% για το τμήμα της σύνταξης από 1 μέχρι 100.000 δρχ., κατά ποσοστό 3% για το τμήμα της σύνταξης από 100.001 μέχρι 130.000 δρχ. και κατά ποσοστό 2,5% για το τμήμα της σύνταξης από 130.001 μέχρι 270.000 δρχ. Ο υπολογισμός του ποσοστού αυτού θα γίνει επί των ποσών των συντάξεων, όπως αυτά θα διαμορφωθούν στις 30.6.96.